ພະ​ນັກ​ງານ ສ​ປ​ຊ, ທະ​ຫານ ອັ​ຟ​ກາ​ນິ​ສ​ຖານ 8 ຄົນ ຖືກ​ຂ້າ​ຕາຍ​ ໃນ​ການ​ໂຈມ​ຕີ
ອົງ​ການ​ຂອງ​ໂລກ​ດັ່ງ​ກ່າວ​ໄດ້​ຮຽກ​ຮ້ອງ​ບັນ​ດາ​ເຈົ້າ​ໜ້າ​ທີ່ ອັ​ຟ​ກາ​ນິ​ສ​ຖານ ໃຫ້​ທຳ​ການ​ສືບ​ສວນ​ສອບ​ສວນການ​ໂຈມ​ຕີ​ນັ້ນ​ຢ່າງ​ຮີບ​ເລັ່ງ ແລະ ນຳ​ເອົາ​ຜູ້​ກະ​ທຳ​ຜິດ​ມາ​ລົງ​ໂທດ.
ປະຊາຊົນຫຼາຍກວ່າສາມສິບຄົນມີລາຍງານວ່າ ໄດ້ເສຍຊີວິດ ໃນເຫດການທີ່ກ່ຽວຂອງກັບຄວາມປອດໄພຫຼາຍຄັ້ງໃນປະເທດ ອັຟກນິສຖານ, ລວມທັງການໂຈມຕີທີ່ຮຸນແຮງເຖິງແກ່ຊີວິດຕໍ່ລົດຂອງອົງການ ສະຫະປະຊາຊາດໃນນະຄອນຫຼວງ ກາບູລ ຜູ້ທີ່ໄດ້ເສຍຊີວິດຫຼາຍຄົນແມ່ນພົນລະເຮືອນ ບັນດາເຈົ້າໜ້າທີ່ ອັຟການິສຖານ ໄດ້ເວົ້າໃນວັນອາທິດວານນີ້ວ່າ ກຸ່ມກະບົດ ຕາລີບານ ໄດ້ໂຈມຕີໜ່ວຍຮັກສາຄວາມປອດໄພໃນແຂວງ ເດຄຸນດີ ໃນຂ້າມຄືນທີ່ຜ່ານມາ, ສັງຫານທະຫານ 8 ຄົນ ແລະ ບາດເຈັບ 4 ຄົນ ບັນດາເຈົ້າໜ້າທີ່ອາວຸໂສແຂວງ ໄດ້ອ້າງວ່າການຍິງກັນໃນເວລາຕໍ່ມາໄດ້ສັງຫານມືປືນຢ່າງໜ້ອຍ 20 ຄົນ, ແນວໃດກໍຕາມກຸ່ມຕາລີບານ ໄດ້ປະຕິເສດການກ່າວອ້າງທີ່ວ່ານັ້ນ ໃນຂະນະດຽວກັນ, ບັນດາແພດໝໍ ແລະ ປະຊາຊົນໃນທ້ອງຖິ່ນໃນແຂວງ ຟາຣາ ທາງພາກຕາເວັນຕົກໄດ້ກ່າວວ່າ ການໂຈມຕີທາງອາກາດຂອງລັດຖະບານ ອັຟການິສຖານ ໄດ້ສັງຫານພົນລະເຮືອນຢ່າງໜ້ອຍ 9 ຄົນ ແລະ ບາດເຈັບອີກຫຼາຍຄົນ ໂທລະພາບ TOLO ທີ່ສຳຄັນໃນທ້ອງຖິ່ນໄດ້ລາຍງານໃນວັນອາທິດວານນີ້ວ່າ ບັນດາຍາດຕິພີ່ນ້ອງໄດ້ອອກມາຖະໜົນພ້ອມກັບສົບຂອງຜູ້ເຄາະຮ້າຍ ເພື່ອປະທ້ວງ ແລະ ຮຽກຮ້ອງໃຫ້ທຳການສືບສວນສອບສວນໃນທັນທີ ກ່ຽວກັບ ເຫດການທີ່ໂຫດຮ້າຍນັ້ນ ໃນນະຄອນຫຼວງ ກາບູລ, ໂຄສົກກະຊວງພາຍໃນທ່ານ ນາສຣັດ ຣາຮີມີ ໄດ້ກ່າວວ່າ ຄົນຕ່າງປະເທດຜູ້ນຶ່ງໄດ້ເສຍຊີວິດ ແລະ 5 ຄົນໄດ້ຮັບບາດເຈັບຈາກລະເບີດມືທີ່ຖືກດຶກໃສ່ລົດຂອງອົງການສະຫະປະຊາຊາດໃນເຂດ ມາໂກຼຣາຢານ ຂອງເມືອງນັ້ນ ໂຄສົກບໍ່ໄດ້ໃຫ້ລາຍລະອຽດແຕ່ລາຍງານຂ່າວໃນທ້ອງຖິ່ນໄດ້ສະເໜີວ່າ ຈຳນວນຜູ້ເສຍຊີວິດສູງສຸດອາດເພີ່ມຂຶ້ນ ອົງການສະຫະປະຊາຊາດໄດ້ກ່າວປະນາມການໂຈມຕີນັ້ນ ແລະ ໄດ້ຢືນຢັນການຕາຍຂອງພະນັກງານຕ່າງປະເທດຄົນນຶ່ງ ໃນການໂຈມຕີຂອງຄືນວັນອາທິດວານນີ້ ເຂົາເຈົ້າເວົ້າວ່າ ພະນັກງານອີກສອງຄົນ, ເຊິ່ງແມ່ນຄົນຕ່າງປະເທດ ແລະ ອັຟການິສຖານ, ກໍໄດ້ຮັບບາດເຈັບ ຖະແຫຼງການສະບັບນຶ່ງຂອງອົງການສະຫະປະຊາຊາດໄດ້ກ່າວວ່າ “ຂໍ້ມູນເພີ່ມເຕີມ ກ່ຽວກັບ ລັກສະນະຂອງເພື່ອນຮ່ວມງານຕ່າງປະເທດຜູ້ທີ່ໄດ້ເສຍຊີວິດ ຫຼື ຜູ້ທີ່ໄດ້ຮັບບາດເຈັບ, ເຊິ່ງແມ່ນພະນັກງານຄົນ ອັຟການິສຖານ ແລະ ອີກຄົນນຶ່ງແມ່ນຕ່າງປະເທດ, ຈະບໍ່ຖືກເປີດເຜີຍໃນອະນາຄົດ ” ອົງການຂອງໂລກດັ່ງກ່າວໄດ້ຮຽກຮ້ອງບັນດາເຈົ້າໜ້າທີ່ ອັຟການິສຖານ ໃຫ້ທຳການສືບສວນສອບສວນການໂຈມຕີນັ້ນຢ່າງຮີບເລັ່ງ ແລະ ນຳເອົາຜູ້ກະທຳຜິດມາລົງໂທດ